KOMISIJAS ZIŅOJUMS EIROPAS PARLAMENTAM UN PADOMEI PAR GARANTIJU FONDU UN TĀ PĀRVALDĪBU 2013. GADĀ /* COM/2014/0463 final */





Satura rādītājs 1............ Ievads. 3 2............ Fonda finanšu stāvoklis 2013. gada 31. decembrī 4 2.1......... Fonda finanšu plūsmas. 4 2.2......... Nozīmīgi darījumi 5 2.3......... Nozīmīgi darījumi, kas veikti pēc ziņojuma datuma. 6 2.4......... Pārskatu sagatavošana. 6 2.4.1...... Pārskata sagatavošanas pamats. 6 2.4.2...... Fonda finanšu pārskats pirms konsolidācijas 2013. gada 31. decembrī 6 3............ Iemaksas Fondā vai izmaksas no tā. 11 3.1......... Juridiskais pamats iemaksām Fondā no vispārējā budžeta. 11 3.2......... Maksājumi vispārējā budžetā vai no vispārējā budžeta finanšu gada laikā. 11 3.2.1...... Fonda finansējums. 11 3.2.2...... Fonda likvīdo aktīvu ieguldījumu procenti 11 4............ Fonda saistības. 13 4.1......... Neizpildīto saistību maksājumi 14 4.2......... Atlīdzība EIB.. 14 1. Ievads Ar Padomes 2009. gada 25. maija Regulu[1] (EK, Euratom) Nr. 480/2009 (kodificēta versija) (“Regula”) izveidoja Garantiju fondu ārējai darbībai (“Fonds”), kura resursus izmanto, lai atmaksātu aizdevumus Savienības kreditoriem, ja Eiropas Savienības piešķirtā vai garantētā aizdevuma saņēmējs nepilda saistības. Atbilstīgi Regulas 7. pantam Komisija Fonda finanšu pārvaldību uzticēja Eiropas Investīciju bankai (EIB) saskaņā ar Komisijas un EIB 1994. gada 23. novembrī Briselē un 1994. gada 25. novembrī Luksemburgā parakstīto nolīgumu (“Nolīgums”), kas vēlāk tika grozīts 1996. gada 17./23. septembrī, 2002. gada 8. maijā, 2008. gada 25. februārī, 2010. gada 20. oktobrī un 2010. gada 9. novembrī. Regulas 8. pantā paredzēts, ka Komisijai jānosūta Eiropas Parlamentam, Padomei un Revīzijas palātai ziņojums par Fonda stāvokli un tā pārvaldību par katru finanšu gadu ne vēlāk kā līdz nākamā gada 31. maijam. Šajā ziņojumā un Komisijas dienestu darba dokumentā (KDDD) sniegta šī informācija. Tā pamatojas uz datiem, kas saskaņā ar nolīgumu saņemti no EIB. 2. Fonda finanšu stāvoklis 2013. gada 31. decembrī Fonda finanšu stāvoklis ir visu finanšu plūsmu kopums kopš Fonda dibināšanas 1994. gadā. 2.1. Fonda finanšu plūsmas Fonda kopējie līdzekļi bija EUR 2 004 356 642,91 (sk. KDDD 3. iedaļu: Fonda finanšu pārskati 2013. gada 31. decembrī, ko sniedza EIB). Šī summa ietver visas turpmāk minētās finanšu plūsmas kopš Fonda dibināšanas. Garantiju fonds || Summa 31.12.2013. || Summa 31.12.2012. || Pārmaiņas Budžeta iemaksas Fondā || 3 598 826 794,00 || 3 540 394 500,00 || 58 432 294,00 Kārtējā gada neto rezultāti || 878 284 248,11 || 846 343 661,55 || 31 940 586,56 Fonda veikto maksājumu piedziņa par nepildītajām saistībām || 578 854 353,78 || 578 854 353,78 || 0,00 Citi kreditoru parādi (tostarp par garantijām, kas vēl nav apmaksātas, un EIB pārvaldības maksas) || 23 066 612,47 || 18 819 492,23 || 4 247 120,24 Saistībā ar novēlotu piedziņu saņemtās maksas (2002. gadā) || 5 090 662,91 || 5 090 662,91 || 0,00 Garantiju izmaksas (tostarp par garantijām, kas vēl nav apmaksātas) || (584 704 389,46) || (519 866 214,55) || (64 838 174,91) Kārtējās atmaksas budžetā (tostarp ārkārtas atmaksa budžetā saistībā ar jauno dalībvalstu pievienošanos ES) || (2 531 726 712,72) || (2 501 391 526,79) || (30 335 185,93) Korekcija portfeļa vērtībā saskaņā ar SFPS || 36 665 073,82 || 53 681 272,87 || (17 016 199,05) Fonda uzskaites vērtība || 2 004 356 642,91 || 2 021 926 202,00 || (17 569 559,09) 2013. gadā Fonda uzskaites vērtība ir samazinājusies par aptuveni EUR 18 miljoniem. Šo faktu var izskaidrot šādi. Pieaugums · Ieguldījums no budžeta (finansējuma summa) EUR 58 miljoni, lai sasniegtu paredzēto Fonda apjomu – 9 % · Tīrie ieņēmumi no finanšu operācijām bija EUR 32 miljoni · Pārmaiņa EUR 4 miljoni, ko veido galvenokārt maksājamā summa garantiju pieprasījumiem Fondam (samaksa 2014. gada sākumā) Samazinājums · Fonda intervence Sīrijas neizpildīto maksājumu segšanai par kopējo summu EUR 65 miljoni, no kuriem 22 miljoni vēl bija jāsedz uz 2013. gada 31. decembri (citi kreditoru parādi). · EUR 30 miljonu atmaksa budžetā sakarā ar jaunas dalībvalsts pievienošanos (Horvātija) · Portfeļa vērtējuma samazinājums par EUR 17 miljoniem sakarā ar tā vērtības tirgus korekciju 2.2. Nozīmīgi darījumi (1) Kopš 2011. gada novembra EIB ir parādi par Sīrijas valsts aizdevumiem. Tā rezultātā un saskaņā ar garantiju nolīgumu starp ES un EIB, EIB 2012. gadā ir četras reizes vērsusies ES garantiju fondā par kopējo summu EUR 42 miljoni, no kuriem EUR 2,15 miljoni tika piedzīti, un deviņas reizes 2013. gadā par summu EUR 64,83 miljoni (skatīt 4.1. punktu “Neizpildīto saistību maksājumi”). (2) 2013. gada februārī budžeta ieguldījums Fondā tika aprēķināts saskaņā ar Regulas 3. un 5. pantu. Regulas 3. pantā[2] ir noteikts, ka paredzētais Fonda apjoms ir 9 % no neatmaksātā kapitāla saistību (kas izriet no katras operācijas) kopsummas, kurai pieskaitīti visi nesamaksātie procentu parādi. Regulas 5. pantā ir noteikts, ka summa, kas n+1 finanšu gadā jāpārskaita Fondam no budžeta, ir aprēķināta, pamatojoties uz starpību starp paredzēto apjomu un Fonda aktīvu neto vērtību n–1 gada beigās, kuru aprēķina n gada sākumā. Lai pielāgotu Fonda apjomu, proti, 9 % no neatmaksātā kapitāla saistību kopsummas, 2014. gada budžetā kā Fonda finansējums tika ierakstīta summa EUR 58,43 miljoni. 2012. gada 31. decembrī paredzētais Fonda apjoms bija EUR 2 078,92 miljoni, kuri atbilst 9 % no neatmaksāto, garantēto operāciju kopsummas (EUR 23 099,15 miljoni). Starpība starp paredzēto apjomu un Fonda neto aktīvu apjomu (2012. gada 31. decembrī — EUR 2 020,49 miljoni) bija EUR 58,43 miljoni. Šo summu, kas tika pieprasīta Fonda 2014. gada finansējumam, Padome un Eiropas Parlaments apstiprināja 2013. gada novembrī, apstiprinot 2014. gada budžetu. Vēlāk šī summa tika atzīta par summu, kas Fondam ir jāsaņem no budžeta. (3) 2013. gada 20. februārī no budžeta Fondam iemaksātā summa EUR 155,66 miljoni atbilst 2013. gada finansējuma summai (sīkāku informāciju sk. 3.2.1. punktā “Fonda finansējums”). 2.3. Nozīmīgi darījumi, kas veikti pēc ziņojuma datuma 2014. gada 27. februārī no budžeta Fondam iemaksātā summa EUR 58,43 miljoni atbilst 2014. gada finansējuma summai. 2.4. Pārskatu sagatavošana 2.4.1. Pārskata sagatavošanas pamats Fonda finanšu pārskati (kā arī finanšu pārskati pirms konsolidācijas) tika sagatavoti saskaņā ar grāmatvedības noteikumiem, kurus pieņēmis Eiropas Komisijas galvenais grāmatvedis, un it īpaši ar “11. grāmatvedības noteikumu — Finanšu instrumenti”, kā paskaidrots KDDD. 2.4.2. Fonda finanšu pārskats pirms konsolidācijas 2013. gada 31. decembrī Fonda “pirms konsolidācijas” finanšu pārskati ir sagatavoti tāpēc, lai tajos iekļautu tās grāmatvedības darbības, kas netika iekļautas Fonda finanšu pārskatā, kuru sagatavoja EIB (sk. KDDD). Šīs grāmatvedības darbības ir jāiekļauj tāpēc, lai ņemtu vērā visus saistību nepildīšanas gadījumus, kas konstatēti kopš Fonda dibināšanas. Ja kāds Fonda segtā aizdevuma saņēmējs nepilda saistības, ikviens nokavētais maksājums un uzkrātie procenti par novēlotajiem maksājumiem un citi grāmatvedības uzkrājumi[3] būtu jānorāda “pirms konsolidācijas” bilancē līdz brīdim, kamēr pilnībā nav atmaksātas Fondam pienākošās summas. Tādā veidā finanšu gada beigās būs pieejams pilns Fonda finanšu pārskatu komplekts, kuru iekļaus Eiropas Savienības konsolidētajā pārskatā. Uz 2013. gada 31. decembri ir saistību neizpilde par aizdevumiem Sīrijai, ko sedza no Fonda un kas ir iegrāmatoti finanšu pārskatos pirms konsolidācijas kā apgrozāmie aktīvi (pārņemtie aizdevumi) par kopējo summu EUR 85 462 796,16. Apgrozāmie aktīvi ietver arī pagaidu parādu EIB EUR 22 039 281,70 par nesamaksātajiem garantiju pieprasījumiem un saistītās summas, ja EIB ir kreditors Sīrijai, līdz pieprasījums ir samaksāts. Īstermiņa saistības ir parāds EIB EUR 22 839 314,22 par nesamaksātajiem garantiju pieprasījumiem un saistītās summas. Tādēļ kopējā summa, kas norādīta “pirms konsolidācijas” bilancē, ir EUR 2 111 858 720,77. Jāatgādina, ka “pirms konsolidācijas” pārskati atspoguļo Revīzijas palātas ieteikumu parādīt uzkrātos procentus saistībā ar Eiropas iestāžu pārdošanai pieejamajiem finanšu aktīviem tā, kā tie, paredzams, tiks izmaksāti turpmāko divpadsmit mēnešu laikā no paziņojuma datuma. Salīdzināšanas vajadzībām šis iedalījums ir piemērots arī 2012. gada rādītājiem. 2.4.2.1. Garantiju fonds. Bilance pirms konsolidācijas “Pirms konsolidācijas” bilance tiek sagatavota ar mērķi to iekļaut ES konsolidētajos finanšu pārskatos. Paskaidrojumi par galvenajām pārmaiņām ir sniegti bilances piezīmēs. Bilance. Aktīvi (EUR) || 31.12.2013. || 31.12.2012. ILGTERMIŅA AKTĪVI || || Ilgtermiņa ieguldījumi || 1 432 206 953,14 || 1 331 523 103,78 Pārdošanai pieejamo aktīvu portfelis — izmaksas || 1 394 349 787,68 || 1 277 457 029,68 Pārdošanai pieejamo aktīvu portfelis – aktuārā starpība || 2 830 052,94 || 1 937 127,51 Pārdošanai pieejamo aktīvu portfelis – novērtēšana pēc patiesās vērtības || 35 027 112,52 || 52 128 946,59 Pārdošanai pieejamo aktīvu portfelis – vērtības samazināšanās || - || - || || Ilgtermiņa aktīvi kopā || 1 432 206 953,14 || 1 331 523 103,78 || || APGROZĀMIE AKTĪVI || || Īstermiņa ieguldījumi || 361 614 283,35 || 284 047 864,76 Pārdošanai pieejamo aktīvu portfelis — izmaksas || 345 762 688,23 || 265 916 314,50 Pārdošanai pieejamo aktīvu portfelis – aktuārā starpība || -2 717 150,48 || -2 383 541,31 Pārdošanai pieejamo aktīvu portfelis – novērtēšana pēc patiesās vērtības || 1 635 647,34 || 1 540 460,39 Pārdošanai pieejamo aktīvu portfelis — uzkrājumi || 16 933 098,26 || 18 974 631,18 Pārdošanai pieejamo aktīvu portfelis – vērtības samazināšanās || - || - || || Īstermiņa debitoru parādi || 165 934 371,86 || 196 117 402,09 Citi: Ieguldījumu iemaksas no ES budžeta || 58 432 294,00 || 155 660 000,00 Citi: Kupona debitoru parādi || - || 601 389,32 Citi: Garantiju pieprasījumi (EIB debitoru parādi) || 22 039 281,70 || 17 982 385,53 Citi: Pārņemtie aizdevumi (Sīrijas debitoru parādi) || 85 462 796,16 || 21 873 627,24 || || Nauda un tās ekvivalenti || 152 103 112,42 || 250 093 844,14 Norēķinu konti || 1 222 298,07 || 8 074 235,40 Īstermiņa noguldījumi – nominālā izteiksmē || 150 872 000,00 || 242 000 000,00 Par īstermiņa noguldījumiem uzkrātie procenti || 8 814,35 || 19 608,74 || || Apgrozāmie aktīvi kopā || 679 651 767,63 || 730 259 110,99 || || KOPĀ AKTĪVI || 2 111 858 720,77 || 2 061 782 214,77 Bilance. Saistības (EUR) || 31.12.2013. || 31.12.2012. PAŠU KAPITĀLS || || Kapitāls (Garantiju fonds) || 1 067 100 081,26 || 1 039 002 973,21 Iemaksas, kas vēl nav samaksātas || 58 432 294,00 || 155 660 000,00 Iemaksa no budžeta || 1 008 667 787,26 || 883 342 973,21 Rezerves || 36 665 073,82 || 53 681 272,87 Pirmreizēja piemērošana – patiesās vērtības rezerve || 2 313,96 || 11 865,89 Pārdošanai pieejamo aktīvu patiesās vērtības maiņa || 36 662 759,86 || 53 669 406,98 Uzkrātais pārpalikums/deficīts || 950 218 191,35 || 906 288 860,95 Paziņotie rezultāti || 950 218 191,35 || 906 288 860,95 Gada saimnieciskās darbības rezultāts || 33 562 793,32 || 43 929 330,40 Pašu kapitāls kopā || 2 087 546 139,75 || 2 042 902 437,43 || || ĪSTERMIŅA SAISTĪBAS || || Kreditoru parādi || 24 312 581,02 || 18 879 777,34 Citi: Garantiju pieprasījumi (EIB kreditoru parādi) || 22 839 314,22 || 17 982 385,53 Citi: Maksas par pakalpojumiem (EIB kreditoru parādi) || 598 367,37 || 60 285,11 Citi || 874 899,43 || 837 106,70 Īstermiņa saistības kopā || 24 312 581,02 || 18 879 777,34 || || KOPĒJĀS SAISTĪBAS || 2 111 858 720,77 || 2 061 782 214,77 Bilances piezīmes · “Īstermiņa debitoru parādi” ietver 2014. gada finansējuma summu, kura no ES budžeta bija jāsamaksā Fondam 2014. gada sākumā. Tā ietver arī pārņemtos aizdevumus un saistītās summas, kā arī aizdevumu summas, kuras ir pieprasītas, bet vēl nav samaksātas (maksājums 2014. gada janvārī/februārī) un saistītās summas. Šīs summas ietver kapitālu, procentus un soda naudas, kas iemaksājamas Eiropas Savienības budžetā pēc Fonda garantijas atbrīvošanas. Starpība starp “uzkrāto pārpalikumu” pašu kapitālā un Fonda finansiālo stāvokli, kas izklāstīts darba dokumentā, skaidrojama ar secīgām garantiju un soda naudas atmaksām Fondam. · “Kreditoru parādi” 2013. gadā ir nesamaksāto garantiju pieprasījumi bilances sastādīšanas datumā, uzkrātās piedzīšanas maksas, kas jāiemaksā EIB, EIB pārvaldības komisijas maksas un revīzijas maksas. · 2013. un 2012. gadā Komisija nav ierakstījusi to ES garantēto un negarantēto obligāciju vērtības samazināšanos, kas ir Fonda portfeļa turējumā, attiecībā uz pārņemtajiem aizdevumiem. · Komisijas darba dokumentā tiek analizēts, kādiem riskiem, kas saistīti ar ES dalībvalstu parādiem, Fonds ir pakļauts. 2013. gada 31. decembrī galvenās 3 valstis, ņemot vērā valsts riska darījumus, bija Francija, Vācija un Beļģija (svari attiecīgi aptuveni 21 %, 20 % un 12 %). · Garantiju fonds. Pārskats par saimnieciskās darbības rezultātu pirms konsolidācijas Tāpat kā bilances gadījumā “pirms konsolidācijas” pārskats par saimnieciskajiem rezultātiem tiek sagatavots ar mērķi to iekļaut ES konsolidētajos finanšu pārskatos. Paskaidrojumi par galvenajām korekcijām ir sniegti “pirms konsolidācijas” pārskata par saimnieciskajiem rezultātiem piezīmēs. || 2013 || 2012 Ieņēmumi no finanšu operācijām || 35 234 727,71 || 47 722 795,64 Procentu ienākumi || || Procentu ienākumi no naudas un tās ekvivalentiem || 208 412,77 || 2 152 817,58 Procentu ienākumi par aktīviem, kas pieejami pārdošanai || 31 299 159,53 || 36 869 194,02 Citi procentu ienākumi (vērtspapīru aizdevumi) || 83 827,76 || 104 765,51 Gūtā peļņa no pārdošanai pieejamu aktīvu pārdošanas || 1 364 029,81 || 8 596 018,53 Citi: pārņemtie aizdevumi (uzkrātie procentu ienākumi) || 2 279 297,84 || - || || Finanšu operāciju izdevumi || -1 671 934,39 || -3 793 465,24 Procentu maksas || || Gūtie zaudējumi no pārdošanai pieejamu aktīvu pārdošanas || - || -2 781 347,56 Citi finanšu izdevumi || -1 671 934,39 || -1 012 117,68 Citi: GF revīzijas maksas || -33 600,00 || -31 800,00 Citi: GF pārvaldības un maksas par pakalpojumiem || -841 299,43 || -805 306,70 Citi: Citi finanšu izdevumi || -139 943,88 || -114 725,87 Citi: Nerealizētie zaudējumi no valūtas maiņas par pārņemtajiem aizdevumiem || -119 008,82 || - Citi: Piedziņas pārvaldības maksas un maksas par pakalpojumiem || -538 082,26 || -60 285,11 GADA SAIMNIECISKAIS REZULTĀTS || 33 562 793,32 || 43 929 330,40 Piezīmes par pārskatu par saimnieciskajiem rezultātiem pirms konsolidācijas. “Citi finanšu izdevumi” ietver EIB pārvaldības maksas, revīzijas maksas, nerealizētos zaudējumus no valūtas maiņas par pārņemtajiem aizdevumiem un uzkrātās EIB piedziņas maksas. 3. Iemaksas Fondā vai izmaksas no tā Šajā iedaļā ir sniegti paskaidrojumi par finanšu kustību uz Fondu vai no Fonda. 3.1. Juridiskais pamats iemaksām Fondā no vispārējā budžeta 2007. gadā regulā ir izdarīti grozījumi[4], lai uzlabotu budžeta līdzekļu izmantošanas lietderību, līdzekļu piešķiršanā Fondam pamatojoties uz garantēto aizdevumu neatmaksātām summām. Pieaug atmaksāto saistību summa, tāpēc palielināsies arī ES budžeta iemaksa, kas vajadzīga, lai uzturētu paredzēto Fonda apjomu. Tādēļ EIB garantija jāizmanto tikai tad, ja tas ir absolūti nepieciešams, un pienācīgi jāizmanto pašu riska darījumu iespēja. Paredzētais apjoms ir noteikts 9 % no aizdevumiem un garantētiem neatmaksātiem aizdevumiem, ieskaitot visas operācijas (EIB, makrofinansiālā atbalsta (MFA), Euratom aizdevumus), kuras tiek apmaksātas ārpus ES. Atkarībā no tā, kāda ir starpība starp paredzēto apjomu un Fonda aktīvu neto vērtību, Fonds vai nu tiks finansēts no budžeta pozīcijas 01.03.06 “Garantiju fonda finansējums”, vai arī no Fonda tiks pārskaitīts pārpalikums budžetā. Fonda finansējumam pieejamais apjoms tiek piešķirts no budžeta pozīcijas 01.03.06 “Garantiju fonda finansējums” saskaņā ar 4. budžeta pozīciju (“Ārējās attiecības”). 3.2. Maksājumi vispārējā budžetā vai no vispārējā budžeta finanšu gada laikā 3.2.1. Fonda finansējums Ņemot vērā garantēto aizdevumu neatmaksāto summu EUR 21 234,34 miljoni 2011. gada 31. decembrī, summu EUR 155,66 miljoni norādīja budžeta pozīcijā 01.03.06 “Garantiju fonda finansējums” ziņojumā par izdevumiem Eiropas Savienības 2013. gada vispārējā budžetā. Šo summu kā vienu darījumu samaksāja Fondam no budžeta 2013. gada 20. februārī. 3.2.2. Fonda likvīdo aktīvu ieguldījumu procenti 3.2.2.1. Ieguldījumu politika Fonda likvīdos aktīvus iegulda saskaņā ar pārvaldības principiem, kas noteikti Nolīguma pielikumā, kurā izdarīti grozījumi[5]. Tādēļ 20 % no Fonda ir paredzēti īstermiņa ieguldījumiem (līdz vienam gadam). Šie ieguldījumi ietver vērtspapīrus ar mainīgo likmi, neatkarīgi no to atmaksāšanas termiņa, un vērtspapīrus ar noteikto likmi ar atlikušo atmaksāšanas termiņu ne ilgāk par vienu gadu, neatkarīgi no to sākotnējā atmaksāšanas termiņa. Lai saglabātu līdzsvaru starp dažādiem instrumentiem, ar kuriem nodrošina vajadzīgo likviditāti, vismaz EUR 100 miljoni tiek saglabāti naudas tirgus instrumentā, jo īpaši banku noguldījumos. To banku sarakstu, kurām atļauts pieņemt noguldījumus, ierosina EIB, un Komisija to apstiprina. Saraksts tiek regulāri pārskatīts, ņemot vērā pārmaiņas banku reitingos. Visām bankām ir piešķirts vismaz P1 reitings attiecībā uz īstermiņa ieguldījumiem Moody's reitingu sistēmā vai to attiecīgie ekvivalenti Standard & Poor's vai Fitch reitingu sistēmās. Uz ieguldījumiem, kas izdarīti šajās bankās, attiecas noteikumi, kas nodrošina konkurētspējīgus ieņēmumus un novērš riska koncentrēšanos. Aptuveni 80 % Fonda līdzekļu tiks izvietoti obligāciju portfelī ar atlikušo apmaksas termiņu ne vairāk kā 10 gadi un 6 mēneši pēc maksājuma datuma. Vidējais visu Fonda aktīvu izvietošanas termiņš nedrīkst pārsniegt 5 gadus. Ieguldot obligācijās, būtu jāievēro daži konkrēti kritēriji, piemēram, likviditāte, kredītreitingi, darījuma partneru atbilstība un koncentrācijas ierobežojumi. Lai nodrošinātu labu riska diversifikāciju, kopējais ieguldījumu apjoms obligācijās uz vienu emitentu nedrīkst pārsniegt 10 % no portfeļa kopējās nominālās summas. 3.2.2.2. Darbības rādītāji Fonda absolūtais ienesīgums 2013. gadā bija +0,7914 %; tā rentabilitāte bija zemāka par 33,71 bāzes punktu. Pēdējo triju gadu laikā Fonda absolūtais ienesīgums bija 9,3 %; tā rentabilitāte par 2,2 % pārsniedza kritēriju. Fonda bāzes indekss ir kopums, kas sastāv galvenokārt no iBoxx indeksiem (jo īpaši EUR eurozonas valstu un EUR nodrošinātiem segtiem indeksiem) un Euribid – īstermiņa riska darījumiem. Visu 2013. gadu kopumā bija raksturīgs likviditātes pārpalikums sistēmā, kas vajadzīgs, lai mazinātu tirgū valdošo spiedienu uz gauso izaugsmi; tā bija situācija, kurā īstermiņa procentu likmes saglabājās ļoti zemā līmenī. Fonda darbība bija pozitīva, un 2013. gadā tā atbilda šai situācijai, kurā bija raksturīgas zemas procentu likmes (sīkāku informāciju sk. KDDD 2.4.2. iedaļā “Darbības rādītāji”). 3.2.2.3. Ieņēmumi no finanšu operācijām 2013. gadā procentu ieņēmumi naudā un naudas ekvivalentos un vērtspapīriem kopsummā bija EUR 35 234 727,71, kas sadalās šādi: Apraksts || 2013 || 2012 Procentu ienākumi par naudu un naudas ekvivalentiem || 208 412,77 || 2 152 817,58 par īstermiņa noguldījumiem saņemtie procenti || 205 694,91 || 2 660 950,98 par īstermiņa noguldījumiem uzkrātie procenti (pārmaiņas) || -10 794,39 || -522 446,95 procenti no banku norēķinu kontiem || 13 512,25 || 14 313,55 Procentu ienākumi par aktīviem, kas pieejami pārdošanai || 31 299 159,53 || 36 869 194,02 saņemtie procenti – portfelī turētie un pārdošanai pieejamie vērtspapīri || 36 599 210,68 || 38 824 106,90 pārmaiņas uzkrātajos procentos – portfelī turētie un pārdošanai pieejamie vērtspapīri || -2 642 922,24 || -1 367 664,30 prēmija/atlaide || -2 657 128,91 || -587 248,58 Ieņēmumi no vērtspapīru aizdevumu darbībām || 83 827,76 || 104 765,51 Realizētā peļņa no finanšu aktīvu pārdošanas || 1 364 029,81 || 8 596 018,53 Par īstermiņa noguldījumiem uzkrātie procenti || 2 279 297,84 || - Fonda likvīdo aktīvu finanšu ieguldījumu procenti || 35 234 727,71 || 47 722 795,64 3.2.2.4. Finanšu operāciju izdevumi Finanšu operāciju izdevumi bija EUR 1 671 934,39, kas ietver EIB pārvaldības maksas EUR 841 299,43, citus finanšu izdevumus EUR 139 943,88, ārējās revīzijas maksas EUR 33 600,00, nerealizētos zaudējumus no pārņemtajiem aizdevumiem EUR 119 008,82 un maksas par pakalpojumiem EUR 538 082,26. 4. Fonda saistības Fonda saistības atbilst visām Fonda uzkrātajām finanšu saistībām. 4.1. Neizpildīto saistību maksājumi · Pieprasījumi garantiju fondam saistībā ar neizpildītajiem maksājumiem Pēc situācijas pasliktināšanās Sīrijā Ārlietu padome, Eiropas Parlaments un Padome 2011. gadā ir pieņēmuši dažus lēmumus par šo valsti. Konkrēti, tie aizliedza EIB veikt izmaksas, pamatojoties uz spēkā esošajiem aizdevuma līgumiem, kā arī pārtrauca EIB tehniskās palīdzības līgumus valdības projektiem Sīrijā. Šis lēmums pēc tam tika konsolidēts Padomes 2011. gada 1. decembra Lēmumā 2011/782/KĀDP un Padomes 2012. gada 18. janvāra Regulā (ES) Nr. 36/2012. Rezultātā kopš 2011. gada maija EIB nav īstenojusi jaunus finansēšanas darījumus, un visi maksājumi un tehniskās palīdzības pakalpojumi Sīrijas Arābu Republikai ir pārtraukti kopš 2011. gada novembra līdz turpmākam paziņojumam. Lai gan pēdējos gados Sīrija pilnībā un laikus apkalpojusi savus bankas aizdevumus, kopš 2011. gada novembra EIB ir parādi par aizdevumiem Sīrijas valstij. Tā rezultātā un saskaņā ar garantiju nolīgumu starp ES un EIB, EIB 2012. un 2013. gadā ir 13 reizes vērsusies ES garantiju fondā par kopējo summu EUR 107 miljoni. Divi maksājumi tika veikti 2012. gadā (EUR 24 miljoni, no kuriem EUR 2,1 miljons tika piedzīts), un astoņi maksājumi tika veikti 2013. gadā (EUR 61 miljons). Maksājumi par trim citiem pieprasījumiem (EUR 22 miljoni) ir jāveic 2014. gada pirmajā ceturksnī. · Notikumi pēc ziņojuma datuma Līdz 2014. aprīlim tika saņemti divi papildu pieprasījumi par Sīrijā neizpildītiem maksājumiem par kopējo summu EUR 12,1 miljons. 4.2. Atlīdzība EIB EIB atlīdzību veido pārvaldības maksas un piedziņas maksas. Ar pārvaldības maksām sedz Fonda pārvaldības izdevumus. Ar piedziņas maksām sedz EIB piedziņas izmaksas saistībā ar prasījumiem pēc saistību neizpildes, uz ko attiecas ES garantija EIB finansēšanas darījumiem ārpus Savienības. Pārvaldības maksas Nolīguma 2002. gada 26. aprīlī un 8. maijā parakstītajā Otrajā papildu nolīgumā noteikts, ka atlīdzību Bankai aprēķina, katrai Fonda aktīvu daļai piemērojot attiecīgās degresīvās gada maksu likmes. Šo atlīdzību aprēķina, pamatojoties uz Fonda gada vidējiem aktīviem. Atlīdzība Bankai par 2013. gadu tika noteikta EUR 841 299,43 un uzrādīta saimnieciskā rezultāta pārskatā, kā ar iegrāmatoti bilancē kā uzkrājumi (saistības). Palielinājumu EUR 35 992,73 salīdzinājumā ar 2012. gadu radīja Fonda aktīvu gada vidējās vērtības kāpums 2013. gadā. Piedziņas maksas, kas jāiemaksā EIB, aprēķina, pamatojoties uz spēkā esošo piedziņas nolīgumu, kuru 2010. gada novembrī parakstīja Komisija un Banka. 2013. gada beigās uzkrātā piedziņas maksu summa bija EUR 658 652,48. [1] OV L 145, 10.6.2009., 10. lpp. [2] Ar Regulu ir noteikts, ka maksājumus, ko Fonds sedz attiecībā uz pievienošanās valstīm, arī pēc pievienošanās datuma garantē ES. Tomēr no minētā datuma šie maksājumi vairs neattiecas uz ES ārējām darbībām un tiek segti tieši no Eiropas Savienības vispārējā budžeta, nevis no Fonda budžeta. [3] Citi grāmatvedības uzkrājumi ietver valūtas kursa atšķirības un piedziņas maksas, kas maksājamas EIB. [4] Padomes 2007. gada 30. janvāra Regula (EK, Euratom) Nr. 89/2007, ar kuru groza Regulu (EK, Euratom) Nr. 2728/94, ar ko izveido Garantiju fondu ārējai darbībai (OV L 22, 31.1.2007., 1. lpp.). [5] Grozījumi izdarīti ar 1996. gada 17./23. septembra Papildu nolīgumu Nr. 1, 2002. gada 26. aprīļa / 8. maija Papildu nolīgumu Nr. 2, 2008. gada 25. februāra Papildu nolīgumu Nr. 3 un 2010. gada 9. novembra Papildu nolīgumu Nr. 4.